नानी ने सब्जी बेचकर नातिनों को बनाया चैंपियन, 5 बहनों के पास 150 पदक

रायपुर. छत्तीसगढ़ कीराजधानी रायपुर शहर की पांच बहन हेमलता, नेहा, रेखा, रितू और ज्योति सार्वा को सार्वा सिस्टर्स के नाम से जाना जाता है। इन पांचों ने वाटर स्पोर्ट्स, ट्राईथलॉन और स्वीमिंग में 150 से ज्यादा मैडल्स जीते हैं। इन्हें इस मुकाम पर पहुंचाने वाली उनकी नानी हैं। नानी नूतन बाई सब्जी बेचती हैं, लेकिन उनका ख्वाब अपनी नातिनों को खिलाड़ी बनाने का था। करना पड़ा था लड़कों के साथ मुकाबला... मैडल्स से भरी चुकी है घर की आलमारी - नेहा के पास स्वीमिंग में 34 गोल्ड, 20 सिल्वर, 7 ब्रांज और ट्राइथलॉन में 4 मैडल हैं। - 11 वीं की स्टूडेट रेखा सार्वा ने स्टेट लेवल मुकाबलों में स्वीमिंग में 5 गोल्ड और कराटे में 3 गोल्ड व ब्राउन बेल्ट जीते। - नौंवी में पढ़ने वाली रितू सार्वा के पास स्वीमिंग में स्टेट लेवल पर 10 गोल्ड, ट्राइथलॉन में 2 सिल्वर और एक ब्रोन्ज मैडल। - हेमलता के पास कयाकिंग में नेशनल में पांच ब्रोन्ज के अलावा कई पदक हैं। ज्योति को कबड्डी और स्वीमिंग में मैडल्स मिले। - उनके घर की दीवार पर लगी आलमारी पूरी तरह मैडल्स से भरी हुई हैं। जब इसमें जगह कम पड़ी तो मैडल्स दीवार पर आ गए। - 15 साल की नेहा सार्वा ने ट्राइथलॉन के स्टेट लेवल मुकाबले में 5 लड़कों को हराकर गोल्ड मैडल जीता था। कॉम्पीटीशन में लड़कियां नहीं थीं तो नेहा को लड़कों के साथ मुकाबला करना पड़ा था।

नानी को था तैराकी का शौक, पूरा न कर पाने पर नातिनों को बनाया तैराक

- नानी नूतन बाई शास्त्री बाजार में सब्जी बेचती हैं। लड़कियाें के पिता युवराज सार्वा दुर्ग में सब्जी बेचते हैं। बचपन से ही सार्वा बहनें अपनी नानी के पास हैं।

- बचपन में नूतन बाई भी तैराकी की शौकीन थीं, लेकिन उस वक्त उन्हें बढ़ने नहीं दिया गया। घर की जिम्मेदारी और सामाजिक हालात के कारण वे खेल में आगे नहीं बढ़ सकीं। - बेटी मोतिम को भी इसी कारण आगे नहीं बढ़ा सकी, लेकिन हालात जब कुछ ठीक हुए तो उन्होंने अपनी नातिनों को बढ़ाया। आज इन पांचों बहनों की अलग पहचान है। - नेहा कहती हैं कि जब हम मैडल जीतकर आती हैं और नानी के गले में पहनाती हैं, तो उनकी खुशी देखते ही बनती है। उन्हें लगता है, जैसे वे जीत गई हैं। - सार्वा बहनों ने कहा कि नानी उन्हें सिर्फ पढ़ने के लिए जोर देती हैं। उन्होंने कभी भी उन्हें काम करने के लिए नहीं कहा। सिर्फ इतना ही कहा कि पढ़ो और खेलो। इसी का नतीजा है कि स्टेट लेवल पर बहनों ने नाम कमाया है।

- नानी जब रात आठ बजे सब्जी बेचकर घर आती हैं तो आते ही पूछती हैं- लड़कियां स्कूल गई थीं या नहीं, खेल की प्रैक्टिस की या नहीं। अगर प्रैक्टिस न की हो, तो जोर की डांट पड़ती है।

स्कूल करेगा सम्मान

रेखा, नेहा व रितू दानी स्कूल की स्टूडेंट हैं। पिछले साल इन तीनों बहनों ने करीब 40 मैडल जीते। इसे देखते हुए स्कूल अब इन तीनों का सम्मान करने की तैयारी कर रहा है।

आगे की स्लाइड्स में देखें सार्वा बहनों की फोटोज...